	
            Na osnovu člana 75. Zakona o državnoj službi u Tuzlanskom kantonu – prečišćeni tekst (,,Službene novine Tuzlanskog kantona“, broj: 11/24), Pravilnika o unutrašnjoj organizaciji Ministarstva poljoprivrede, šumarstva i vodoprivrede, broj: 04/1-02-010075/24 od 22.4.2024. godine (Odluka Vlade Tuzlanskog kantona o davanju saglasnosti, broj: 02/1-02-10075-6/24 od 21.5.2024. godine) i broj: 04/1-02-010075-9/24 od 14.4.2026. godine (Odluka Vlade Tuzlanskog kantona o davanju saglasnosti, broj: 02/1-02-13039/26 od 30.4.2026. godine) i Odluke Vlade Tuzlanskog kantona o davanju saglasnosti, broj: 02/1-30-18823-1/26 od 14.7.2026. godine, Ministar poljoprivrede, šumarstva i vodoprivrede objavljuje

JAVNI OGLAS
za prijem namještenika u radni odnos na neodređeno vrijeme u
Ministarstvu poljoprivrede, šumarstva i vodoprivrede Tuzlanskog kantona

1. Naziv radnog mjesta:
· „Viši referent za administrativno-tehničke poslove i poslove arhive“ u Ministarstvu poljoprivrede, šumarstva i vodoprivrede, Odjeljenje ekonomsko-finansijskih, pravnih i općih poslova,  Odsjek  pravnih i općih poslova, 1 (jedan) izvršilac.

	2.  Opis poslova: 
· evidentira i otprema izlaznu poštu, 
· vrši elektronsko protokolisanje akata, 
· obavlja sve poslove koji se odnose na organizovanje, popis, arhiviranje akata i dokumentaciju Ministarstva i razduživanje iste u Ured za zajedničke poslove kantonalnih organa uprave, odnosno centralni arhiv u skladu sa važećim propisima,
· u slučaju odsutnosti tehničkog sekretara, obavlja poslove i zadatke tehničkog sekretara,
· obavlja i druge poslove po nalogu šefa Odsjeka,
· za svoj rad odgovara šefu Odsjeka.
     	
	3. Opći uslovi: 
U radni odnos na radno mjesto navedeno pod tačkom 1. Javnog oglasa, može biti primljeno lice    koje ispunjava opće uslove iz odredbe člana 77. Zakona o državnoj službi u Tuzlanskom kantonu, kako slijedi: 
       - da je državljanin Bosne i Hercegovine, 
       - da je starije od 18 godina, 
       - da je zdravstveno sposobno za obavljanje poslova utvrđenih za navedeno radno mjesto, 
- da ima vrstu i stepen školske spreme potrebnu za obavljanje poslova navedenog radnog mjesta prema Pravilniku o unutrašnjoj organizaciji Ministarstva poljoprivrede, šumarstva i vodoprivrede, 
       - da u posljednje dvije (2) godine od dana objavljivanja javnog oglasa nije otpušteno iz organa 
državne službe kao rezultat disciplinske kazne na bilo kojem nivou vlasti u Bosni i Hercegovini,
       - da nije obuhvaćeno odredbom člana IX 1. Ustava Bosne i Hercegovine.

    4. Posebni uslovi:
    Pored općih uslova, kandidat treba ispunjavati i sljedeće posebne uslove za vršenje poslova radnog mjesta pod tačkom 1. ovog Javnog oglasa, propisane Pravilnikom o unutrašnjoj organizaciji Ministarstva poljoprivrede, šumarstva i vodoprivrede, i to:
· IV stepen stručne spreme, upravna, birotehnička, ekonomska škola ili gimnazija, 
· stručni ispit za namještenike za rad u organima državne službe i 
· najmanje 10 mjeseci radnog staža ostvarenog poslije završene srednje škole.




        5. Potrebna dokumentacija:
Na Javni oglas zainteresirani kandidati obavezno prilažu sljedeću dokumentaciju:
1. potpisana pisana prijava na Javni oglas sa kratkom biografijom i kontakt podacima (adresa i broj telefona),
2. ovjerena fotokopija diplome o traženoj stručnoj spremi,
3. ovjerena fotokopija uvjerenja o državljanstvu,
4. ovjerena fotokopija izvoda iz matične knjige rođenih,
5. ovjerena fotokopija potvrda/uvjerenja o radnom stažu u struci nakon završene stručne spreme,
6. ovjerena fotokopija uvjerenja o položenom stručnom ispitu za namještenike za rad u organima   državne službe,
7. ovjerena izjava kandidata da u posljednje dvije (2) godine od dana objavljivanja Javnog oglasa nije otpušten iz organa državne službe kao rezultat disciplinske kazne na bilo kojem nivou vlasti u Bosni i Hercegovini, 
8. ovjerena izjava kandidata da nije obuhvaćen odredbom člana IX 1. Ustava Bosne i Hercegovine.

Napomene: 
Dokumenti koji se prilažu uz prijavu na Javni oglas moraju biti u originalu ili ovjerenoj fotokopiji.
Ovjerenom izjavom smatra se izjava čiji je potpis ovjeren kod nadležnog gradskog/općinskog organa uprave ili notara.
Ovjereni dokumenti i izjave kandidata kojima se dokazuje ispunjavanje uslova iz Javnog oglasa ne mogu biti stariji od šest (6) mjeseci od dana prijave na Javni oglas. 
Kandidati koji ostvaruju pravo po osnovu Zakona o dopunskim pravima branilaca i članova njihovih porodica – treći prečišćeni tekst („Službene novine Tuzlanskog kantona“, broj: 8/26) i Pravilnika o jedinstvenim kriterijima i pravilima za zapošljavanje branilaca i članova njihovih porodica u institucijama Tuzlanskog kantona („Službene novine Tuzlanskog kantona“, broj: 9/14 i 6/15), potrebno je da, pored obavezne dokumentacije, uz prijavu dostave i dokaz o ispunjavanju uslova iz navedenog Zakona i Pravilnika.
Kandidat koji nema položen stručni ispit za namještenike, može biti primljen u radni odnos, ali dužan je isti položiti najkasnije u roku od šest (6) mjeseci od dana prijema u radni odnos.
          Komisija za provođenje Javnog oglasa, nakon utvrđivanja liste kandidata koji ispunjavaju uslove oglasa, obavit će usmeni intervju sa kandidatima sa liste o čijem će mjestu i terminu održavanja kandidati biti naknadno obaviješteni.  
        Namještenik koji bude primljen u radni odnos putem ovog Javnog oglasa dužan je dostaviti ljekarsko uvjerenje o zdravstvenoj sposobnosti za obavljanje poslova navedenog radnog mjesta (ne starije od tri (3) mjeseca). U slučaju da kandidat ne dostavi ljekarsko uvjerenje nakon prijema, bit će odabran sljedeći kandidat sa liste koji taj uslov ispunjava.
          Namještenik koji bude primljen u radni odnos putem ovog Javnog oglasa (ukoliko se radi o prvom zapošljavanju u organima državne službe) podliježe obavezi probnog rada u trajanju od tri (3) mjeseca.

[bookmark: _GoBack]Traženu dokumentaciju, u zatvorenoj koverti, potrebno je dostaviti u roku od petnaest (15) dana od dana objavljivanja Javnog oglasa u dnevnim novinama, na protokol Ministarstva poljoprivrede, šumarstva i vodoprivrede, Muftije efendije Kurta 1, 75000 Tuzla (Ured za zajedničke poslove - centralna pisarnica) ili putem pošte u zatvorenoj koverti, na kojoj na prednjoj strani mora biti navedeno: „Ministarstvo poljoprivrede, šumarstva i vodoprivrede, Muftije efendije Kurta 1, 75000 Tuzla, putem CENTRALNE PISARNICE, na adresi: Fra Grge Martića 8, 75000 Tuzla, - („Za Komisiju za provođenje Javnog oglasa za prijem namještenika - Viši referent za administrativno-tehničke poslove i poslove arhive - ne otvarati“).





Ovaj javni oglas bit će objavljen u dnevnim novinama „Večernji list BH“ i na službenoj internet stranici Ministarstva poljoprivrede, šumarstva i vodoprivrede (mpsvtk.gov.ba) i bit će otvoren petnaest (15) dana od dana njegovog objavljivanja u dnevnim novinama.  
 
Nepotpune i neblagovremene prijave bit će odbačene i neće se uzeti u razmatranje.

                                                                                                    
                                                                     Ministarstvo poljoprivrede, šumarstva i vodoprivrede
                                                                                                Tuzlanskog kantona


